Fordi det har været tørt længe, skal der ifølge Nordjyllands Beredskab ikke meget til, før ild kan løbe. - Bålet var ikke så hensigtsmæssigt i det tørre vejr. Ilden stak afsted, men den er nu under kontrol. Der er brændt 10 hektar. Vi er ved at efterslukke det sidste nu, jeg forventer, vi er færdige inden for en time, siger indsatsleder ved Nordjyllands Beredskab Palle Olesen. Nordjyllands Beredskab er netop nu i fuld gang med at efterslukke den sidste ild med en ATV, der har 200 liter vand med sig rundt og er meget mobil ude i det kuperede terræn, hvor det kan være svært at komme frem med brandbilerne. - Det er en god metode til at komme hurtigt rundt og få kontrol over ilden i det tørre vejr, siger Palle Olesen. Der måtte 15 mand fra Nordjyllands Brandvæsen til for at få styr på ilden.

Opsummering:
Nordjyllands Beredskab har haft travlt de seneste timer, da ilden fra et bål stak afsted i det tørre vejr.